ΓΡΑΠΤΗ ΕΡΩΤΗΣΗ E-0597/03

υποβολή: Jonas Sjstedt (GUE/NGL) προς την Επιτροπή

(28 Φεβρουαρίου 2003)

Θέμα: Επιπλέον φώτα στα φορτηγά αυτοκίνητα

Η Ένωση Μεταφορέων Norr της περιφέρειας Norrbotten (Σουηδία) εξέφρασε την ανησυχία της σχετικά με τη νέα οδηγία που αφορά τα φώτα στα φορτηγά αυτοκίνητα. Στη Σουηδία, το Υπουργείο Μεταφορών πρότεινε την ενσωμάτωση της οδηγίας στη νομοθεσία από το Μάιο του 2003.

Η κατάσταση της οδικής κυκλοφορίας στην περιοχή Norrland διαφέρει από αυτή που επικρατεί στην Κεντρική Ευρώπη. Οι οδηγοί που μεταφέρουν ξυλεία μπορούν να οδηγούν 1,5 ώρα χωρίς να συναντούν άλλο αυτοκίνητο. Η οδήγηση σε σκοτεινούς, κακούς δρόμους, με μεγάλο κίνδυνο διασταύρωσης με ελάφι καθιστά αναγκαίο τον εξοπλισμό των φορτηγών που κυκλοφορούν στη σουηδική Norrland με περισσότερα επιπλέον φώτα απ' ο, τι σε άλλες πυκνότερα κατοικημένες περιοχές της Ε.Ε. Ο εξοπλισμός του φορτηγού με ισχυρά φώτα αποτελεί παράγοντα ασφαλείας. Ατυχήματα εξαιτίας σύγκρουσης με ζώα κοστίζουν χρήματα και δημιουργούν προβλήματα. Για τους οδηγούς των εν λόγω φορτηγών αυτοκινήτων δεν αποτελεί πρόβλημα το να επισκιάζουν τα φώτα τους όταν έρχονται αυτοκίνητα από το αντίθετο ρεύμα.

Μήπωςπάρχει δυνατότητα να προβλεφθούν εξαιρέσεις από την οδηγία για τα φώτα των φορτηγών αυτοκινήτων αναλόγως με την περιοχή·

Απάντηση του κ. Liikanen Εξ ονόματος της Επιτροπής

(28 Μαρτίου 2003)

Προκειμένου να συμμορφωθούν προς την οδηγία 76/756/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών που αφορούν στην τοποθέτηση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους(1), όπως τροποποιήθηκε την τελευταία φορά από την οδηγία 97/28/ΕΚ της 11ης Ιουνίου 1997(2), τα μηχανοκίνητα οχήματα πρέπει να φέρουν είτε δύο είτε τέσσερις φανούς πορείας, των οποίων οι φωτεινές δέσμες πρέπει να έχουν μέγιστη συνολική ένταση που δενπερβαίνει τις 225 000 cd. Οι διατάξεις αυτές παρέμειναν αμετάβλητες από το 1976 και συνάδουν με τον κανονισμό 48 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ). Ωστόσο, εξετάζονται ήδη στην ΟΕΕ/ΗΕ προτάσεις προκειμένου να επιτραπεί η τοποθέτηση δύο πρόσθετων φανών πορείας στα βαρέα οχήματα με μάζα μεγαλύτερη από 12 τόνους, με την προϋπόθεση ότι θα μπορούν να είναι αναμμένοι μόνο τέσσερις φανοί κάθε φορά.

Η έγκριση τύπου των βαρέων οχημάτων γίνεται με βάση την εθνική νομοθεσία αφού τα οχήματα αυτά δενπάγονται ακόμη στο κοινοτικό σύστημα έγκρισης τύπου για το σύνολο του οχήματος, μολονότι αναμένεται ότι οι προτάσεις προκειμένου να συμπεριληφθούνποχρεωτικά στο εν λόγω σύστημα από το 2008 θα διαβιβαστούν στο Ευρωπαϊκό Κοινοβούλιο και στο Συμβούλιο σύντομα.

Για τη χορήγηση των εθνικών εγκρίσεων τύπου, οι σουηδικές αρχές πρέπει να αποδέχονται τα οχήματα που συμμορφούνται προς την οδηγία 76/756/ΕΟΚ του Συμβουλίου. Ωστόσο, η συμμόρφωση προς την οδηγία δεν είναιποχρεωτική και, ως εκ τούτου, οι αρχές μπορούν να αποδέχονται οχήματα τα οποία συμμορφούνται προς εναλλακτικές διατάξεις. Ότανπάρχουν εναλλακτικές διατάξεις, ο κατασκευαστής μπορεί να επιλέξει αν προτιμά να γίνει η έγκριση τύπου του οχήματός του με βάση τις εναλλακτικές διατάξεις ή με βάση την οδηγία. Όσο είναι δυνατόν, η Επιτροπή ενθαρρύνει όλα τα κράτη μέλη να ευθυγραμμίσουν τις εθνικές διατάξεις τους με τις σχετικές οδηγίες ΕΚ το συντομότερο πριν γίνει το κοινοτικό σύστημα έγκρισης τύπου για το σύνολο του οχήματοςποχρεωτικό για τα βαρέα οχήματα.

Επιπλέον, μόλις ένα όχημα ταξινομηθεί,πόκειται στις εθνικές διατάξεις σχετικά με τη χρήση των οχημάτων και εναπόκειται στις σουηδικές αρχές να αποφασίσουν εάν επιθυμούν ή όχι να επιτρέψουν την τοποθέτηση πρόσθετων φανών πορείας.

(1) ΕΕ L 262 της 27.9.1976.

(2) ΕΕ L 171 της 30.6.1997.